
 GRAD ZADAR – UPRAVNI ODJEL ZA GOSPODARENJE GRADSKOM IMOVINOM
Izvješće o provedenom savjetovanju sa zainteresiranom javnošću o Nacrtu prijedloga Odluke o kriterijima za utvrđivanje visine zakupnine i djelatnosti u poslovnim prostorima u vlasništvu Grada Zadra
	Br.
	Naziv sudionika
	 Načelne primjedbe na predloženi nacrt
	Status odgovora
	 Odgovor

	1.

	Anonimni sudionik 
	Predloženo zadržavanje postojeće cijene zakupnine za tradicijske obrte ili simbolični zakup od 1 EUR/m2 te za djelatnost trgovine na malo u 1. zonu zakupnina u visini od 18 EUR/m2. 
	Djelomično prihvaćeno.
	Nije prihvaćeno u potpunosti već je tradicijskim obrtima cijena fiksirana na 5 EUR/m2 u Ekstra zoni, a za ostale zone u rasponu cijena od 5 EUR/m2 do 1 EUR/m2 čime se htjelo zaštititi tradicijske obrte. 
Visina zakupnine za trgovinu na malo u 1. zoni je prihvaćena. 
 

	  2. 
	Anonimni sudionik
	 Predložena je mogućnost snižavanja zakupnine za zakupce kojima je iznos zakupnine veći od cijena predviđenih ovom Odlukom. 
	 Ne prihvaća se. 
	 Odredbe Zakona o zakupu i kupoprodaji poslovnog prostora ne predviđaju mogućnost smanjenja zakupnine već samo povećanje. 

	3.


	Anonimni sudionik 
	Predloženo je ne naplaćivanje PDV-a zakupnicima koji nisu u sustavu PDV-a. 
	  Ne prihvaća se.
	 Zakonski nije moguće niti pravno osnovano iz razloga što je Grad Zadar u sustavu PDV-a. 


	  4. 
	Anonimni sudionik
	Predloženo je sniženje zakupnine za zimske mjesece od siječnja do ožujka u visini od 50 % zakupnine. 
	Prihvaćeno.
	Grad Zadar je ugradio u Nacrt Odluke prijedlog o sniženju zakupnine za mjesece od siječnja do ožujka u visini od 50 % zakupnine. 

	  5. 
	Anonimni sudionik
	 Predloženo je smanjenje zakupnine za poslovne prostore koji nemaju ulaz ili izlog na glavnoj ulici. 
	Prihvaćeno.
	Zakupcima poslovnih prostora koji nemaju ulaz /izlog na glavnoj ulici, iznos zakupnine predviđen cijenama iz ove Odluke, umanjit će se za 20 %. 

	  6. 
	Anonimni sudionik
	 Predloženo je uvođenje posebnog kriterija za zakupnike dragovoljce i veterane Domovinskog rata na način da im se zadrži postojeći iznos zakupnine.
	   Prihvaćeno. 
	Prijedlog je prihvaćen te se zakupcima dragovoljcima ili braniteljima sa statusom HRVI iz Domovinskog rata, neće povećavati iznos zakupnine. 

